ΚΑΝΟΝΙΣΜΟΣ (ΕΚ) αριθ. 3073/95 ΤΟΥ ΣΥΜΒΟΥΛΙΟΥ

της 22ας Δεκεμβρίου 1995

περί καθορισμού του ποιοτικού τύπου ορύζης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3072/95 του Συμβουλίου της 22ας Δεκεμβρίου 1995 περί κοινής οργανώσεως αγοράς της ορύζης (1), και ιδίως το άρθρο 3 παράγραφος 1,

την πρόταση της Επιτροπής,

Εκτιμώντας:

ότι η τιμή παρέμβασης της ορύζης paddy πρέπει να ανταποκρίνεται σε καθορισμένο ποιοτικό τύπο 7 ότι η ποιότητα αυτή έχει καθοριστεί από τον κανονισμό (ΕΟΚ) αριθ. 1423/76 του Συμβουλίου της 21ης Ιουνίου 1976 περί καθορισμού του ποιοτικού τύπου ορύζης και των θραυσμάτων (2) 7

ότι, όσον αφορά την ποιότητα, η εξέλιξη της ζητήσεως ορύζης στην κοινοτική αγορά καθώς και οι προσανατολισμοί που ακολουθούνται στην αναμόρφωση της κοινής οργάνωσης αγοράς, απαιτούν αναπροσδιορισμό του ποιοτικού τύπου, λαμβάνοντας συγχρόνως υπόψη τα ποιοτικά χαρακτηριστικά της κοινοτικής παραγωγής και τις πιο αντιπροσωπευτικές εισαγόμενες ποιότητες 7 ότι, τόσο αυτά όσο και τα άλλα στοιχεία της αναμόρφωσης της κοινής οργάνωσης αγοράς, οδηγούν σε αυστηρότερες απαιτήσεις και σε αντικατάσταση του καθεστώτος που προβλέπεται από τον ανωτέρω κανονισμό,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο ποιοτικός τύπος της ορύζης paddy για τον οποίο έχει καθορισθεί η τιμή παρέμβασης, προσδιορίζεται ως εξής:

α) όρυζα υγιής, ανόθευτη και άοσμη, σύμφωνη με τα συναλλακτικά ήθη 7

β) ποσοστό υγρασίας: 14 % την περίοδο 1996/77 και 13 % από την περίοδο 1997/98 7

γ) η απόδοση κατά τη βιομηχανική επεξεργασία σε λευκανθείσα όρυζα έχει καθορισθεί σε:

- 63 % κατά βάρος σε ολόκληρους κόκκους (με όριο ανοχής 3 % σε κόκκους κομμένους στο άκρο) του οποίου ένα ποσοστό κατά βάρος κόκκων λευκανθείσης ορύζης που δεν είναι αμέμπτου ποιότητας:

>ΘΕΣΗ ΠΗΝΑΚΑ>

Άρθρο 2

Για την εφαρμογή του παρόντος κανονισμού, οι κόκκοι οι οποίοι δεν είναι αμέμπτου ποιότητας ορίζονται στο παράρτημα.

Άρθρο 3

Ο κανονισμός (ΕΟΚ) αριθ. 1423/76 καταργείται. Οι αναφορές στον κανονισμό (ΕΟΚ) αριθ. 1423/76 νοούνται γενόμενες στον παρόντα κανονισμό.

Άρθρο 4

Ο παρών κανονισμός αρχίζει να ισχύει την 1η Σεπτεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1995.

Για το Συμβούλιο

Ο Πρόεδρος

L. ATIENZA SERNA

(1) Βλέπε σελίδα 18 της παρούσας Επίσημης Εφημερίδας.

(2) ΕΕ αριθ. L 166 της 25. 6. 1976, σ. 20. Κανονισμός όπως τροποποιήθηκε από τον κανονισμό (ΕΚ) αριθ. 3290/94 (ΕΕ αριθ. L 349 της 31. 12. 1994, σ. 105).

ΠΑΡΑΡΤΗΜΑ

ΠΕΡΙΓΡΑΦΗ ΤΩΝ ΚΟΚΚΩΝ ΚΑΙ ΤΩΝ ΘΡΑΥΣΜΑΤΩΝ ΠΟΥ ΔΕΝ ΕΙΝΑΙ ΑΜΕΜΠΤΟΥ ΠΟΙΟΤΗΤΟΣ

Α. Ολόκληροι κόκκοι:

Κόκκοι από τους οποίους, ανεξάρτητα από τα ιδιαίτερα χαρακτηριστικά σε κάθε στάδιο βιομηχανικής επεξεργασίας, έχει αφαιρεθεί τουλάχιστον ένα μέρος του άκρου.

Β. Κόκκοι κομμένοι στο άκρο:

Κόκκοι από τους οποίους έχει αφαιρεθεί ολόκληρο το άκρο.

Γ. Θραυσμένοι κόκκοι ή θραύσματα:

Κόκκοι από τους οποίους μέρος του μεγέθους ολόκληρου κόκκου, μεγαλύτερο από το άκρο, έχει αφαιρεθεί 7 τα θραύσματα περιλαμβάνουν:

- μεγάλα θραύσματα (τεμάχια κόκκων των οποίων το μήκος είναι ίσο ή ανώτερο του ημίσεος του μήκους του κόκκου, τα οποία όμως δεν αποτελούν ολόκληρο κόκκο),

- μεσαία θραύσματα (τεμάχια κόκκων των οποίων το μήκος είναι ίσο ή ανώτερο του τετάρτου του μήκους του κόκκου, τα οποία όμως δεν φθάνουν το ελάχιστο μέγεθος των «μεγάλων θραυσμάτων»),

- λεπτά θραύσματα (τεμάχια κόκκων τα οποία δεν φθάνουν το τέταρτο του κόκκου αλλά δεν διέρχονται διά μέσου ενός κοσκίνου του οποίου οι οπές έχουν διάμετρο 1,4 mm),

- τεμάχια θραυσθέντος κόκκου (μικρά τεμάχια ή μόρια ενός κόκκου τα οποία πρέπει να δύνανται να διέρχονται διά μέσου ενός κοσκίνου, του οποίου οι οπές έχουν διάμετρο 1,4 mm) 7 ταυτίζονται με τα τεμάχια κόκκων που έχουν σχισμή (τεμάχια κόκκου τα οποία έχουν προέλθει από την επιμήκη σχισμή του κόκκου).

Δ. Πράσινοι κόκκοι:

Κόκκοι με ατελή ωρίμανση.

Ε. Κόκκοι παρουσιάζοντες φυσικές παραμορφώσεις:

Θεωρούνται ως φυσικές παραμορφώσεις οι παραμορφώσεις κληρονομικής ή μη προελεύσεως σε σχέση με τα τυπικά μορφολογικά χαρακτηριστικά της ποικιλίας.

ΣΤ. Κόκκοι αλευρώδεις:

Κόκκοι των οποίων τουλάχιστον τα τρία τέταρτα της επιφανείας παρουσιάζουν μια όψη αδιαφανή και αλευρώδη.

Ζ. Κόκκοι με ερυθρές ραβδώσεις:

Κόκκοι οι οποίοι παρουσιάζουν, σε διαφόρους εντάσεις και τόνους, ραβδώσεις ερυθρού χρώματος, κατά την επιμήκη κατεύθυνση, οι οποίες οφείλονται σε υπολείμματα του περικαρπίου.

Η. Κόκκοι διάστικτοι:

Κόκκοι οι οποίοι φέρουν έναν μικρό, καλά οριοθετημένο κύκλο βαθέος χρώματος και σχήματος περισσότερο ή λιγότερο κανονικού. Επιπλέον, θεωρούνται ως διάστικτοι οι κόκκοι οι οποίοι παρουσιάζουν ελαφρές μαύρες ραβδώσεις μόνο στην επιφάνεια και όχι σε βάθος. Οι ραβδώσεις και τα στίγματα δεν πρέπει να παρουσιάζουν κίτρινο ή σκοτεινό κύκλο.

Θ. Κόκκοι κηλιδωμένοι:

Κόκκοι οι οποίοι έχουν υποστεί σε περιορισμένο μέρος της επιφανείας τους φανερή αλλοίωση του φυσικού τους χρώματος. Οι κηλίδες δύνανται να είναι διαφόρων χρωμάτων (υπομέλανες, υπέρυθρες, καστανές κ.λπ.). Επιπλέον θεωρούνται ως κηλίδες οι βαθιές μελανές ραβδώσεις. Αν οι κηλίδες παρουσιάζουν ένταση του χρώματος (μέλανος, ροδόχρου, καστανού-υπερύρθρου) ώστε να είναι αμέσως ορατή και μέγεθος ίσο ή ανώτερο του ημίσεος των κόκκων, αυτοί πρέπει να θεωρούνται ως κίτρινοι κόκκοι.

Ι. Κίτρινοι κόκκοι:

Κόκκοι οι οποίοι έχουν υποστεί, κατ' άλλο τρόπο εκτός της ξηράνσεως, ολική ή μερική αλλαγή του φυσικού τους χρώματος και έχουν πάρει διάφορες αποχρώσεις από το κίτρινο-λεμονί έως το κίτρινο-πορτοκαλί.

ΙΑ. Κόκκοι χρώματος ηλέκτρου:

Κόκκοι οι οποίοι έχουν υποστεί, κατ' άλλο τρόπο εκτός της ξηράνσεως, ομοιόμορφη αλλαγή του χρώματός τους, ελαφρά και γενική. Η αλλαγή αυτή μεταβάλλει το χρώμα των κόκκων σε χρώμα ανοικτό κίτρινο του ηλέκτρου.